**Rámcová dohoda**

uzavretá podľa ustanovenia § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanovenia § 269 ods. 2 zákona č. 513/1991 Zb. Obchodný zákonník v znení

neskorších predpisov (ďalej aj „Zmluva“)

medzi:

Objednávateľom:

Názov organizácie: Mestská časť Bratislava - Nové Mesto

Sídlo: Junácka 1, 832 91 Bratislava

Štatutárny zástupca: Mgr. Matúš Čupka, starosta

IČO : 00603317

DIČ: 2020887385

Bankové spojenie: Prima banka Slovensko, a.s.

IBAN: SK08 5600 0000 0018 0034 7007

(ďalej len **„Objednávateľ“**)

a

Dodávateľom:

Názov organizácie:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len **“Dodávateľ“**)

(Objednávateľ a Dodávateľ ďalej spoločne aj len „**Zmluvné strany**“ a každý samostatne aj len „**Zmluvná strana**“)

Preambula

1. Objednávateľ vyhlásil verejné obstarávanie v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na obstaranie zákazky s názvom: „**Bežné opravy, údržba a služby na zariadeniach nehnuteľného a hnuteľného majetku**“ vyhlásenú oznámením o vyhlásení verejného obstarávania č. ...[●] dňa .....[●] pod značkou .....[●], ktorej predmetom sú bežné opravy a údržba zariadení nehnuteľného a hnuteľného majetku, vrátane dodávky spotrebného materiálu a náhradných dielov v nehnuteľnostiach vo vlastníctve alebo v správe verejného objednávateľa (ďalej len „**Verejné obstarávanie**“).
2. Dodávateľ vyhlasuje, že má na realizáciu predmetu Verejného obstarávania nevyhnutné kapacity a technické schopnosti na dodanie plnenia požadovaného Objednávateľom.
3. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:

Článok I

Definície pojmov

1. Zmluvné strany sa dohodli, že nižšie vymedzené pojmy a skratky s veľkým začiatočným písmenom majú pre účely tejto Zmluvy nasledovný význam:
2. „**Autorský zákon**“ je zákon č. 185/2015 Z. z. Autorský zákon v znení neskorších predpisov.
3. „**Dodávateľ**“ je dodávateľ plnení podľa tejto Zmluvy uvedený v záhlaví tejto Zmluvy.
4. „**Nehnuteľnosti**“ (jednotlivo „**Nehnuteľnosť**“) sú nehnuteľnosti vo vlastníctve alebo v správe Objednávateľa. Zoznam Nehnuteľností je uvedený v **Prílohe č. 2** (2a a 2b) tejto Zmluvy.
5. „**Obchodný zákonník**“ je zákon č. 513/1991 Zb. Obchodný zákonník v znení neskorších predpisov.
6. „**Občiansky zákonník**“ je zákon č. 40/1964 Zb. Občianskeho zákonníka v znení neskorších predpisov.
7. „**Objednávateľ**“ je verejný obstarávateľ uvedený v záhlaví tejto Zmluvy.
8. „**Služby**“ (jednotlivo „**Služba**“) sú bežné opravy a údržba zariadení nehnuteľného a hnuteľného majetku, vrátane dodávky spotrebného materiálu a náhradných dielov v nehnuteľnostiach vo vlastníctve alebo v správe Objednávateľa. „**Služby**“ sú aj stavebné práce a služby s nimi spojená a/alebo poskytované. Podrobná špecifikácia obsahu a rozsahu Služieb je uvedená v **Prílohe č. 1** tejto Zmluvy.
9. **„Subdodávateľ”** je hospodársky subjekt, ktorý uzavrie alebo uzavrel s Dodávateľom písomnú odplatnú zmluvu na plnenie určitej časti tejto Zmluvy.
10. „**Vada**“ predstavuje nespôsobilosť plnenia poskytnutého Dodávateľom plniť účel, na ktorý je určené alebo rozpor/nedostatok/odchýlku vlastností plnenia poskytnutého Dodávateľom v porovnaní s vlastnosťami uvedenými v tejto Zmluve vrátane jej príloh a/alebo pokynoch/objednávkach Objednávateľa, resp. vykonanie plnenia Dodávateľom v rozpore s touto Zmluvou vrátane jej príloh a/alebo pokynmi/objednávkami Objednávateľa. Vadou je aj právna vada poskytnutého plnenia. Dodávateľ zodpovedá za Vady Služieb v čase poskytnutia Služieb Objednávateľovi a počas záručnej doby.
11. „**Zákon o registri partnerov verejného sektora**“ je zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
12. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
13. „**Zákonník práce**“ je zákon č. 311/2001 Z. z. Zákonník práce v znení neskorších predpisov.
14. „**Zmluva**“ alebo tiež „**Rámcová dohoda**“ je táto Zmluva.
15. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Článok II

Účel a predmet Zmluvy

1. Účelom tejto Zmluvy je zabezpečenie bežných opráv a údržby zariadení nehnuteľného a hnuteľného majetku, vrátane dodávky spotrebného materiálu a náhradných dielov v nehnuteľnostiach vo vlastníctve alebo v správe Objednávateľa.
2. Predmetom tejto Zmluvy je úprava práv a povinností Zmluvných strán spojených so záväzkom Dodávateľa vykonávať a zabezpečovať pre Objednávateľa Služby v rozsahu a za podmienok stanovených touto Zmluvou vrátane jej príloh, a korelujúcim záväzkom Objednávateľa za riadne a včas poskytnuté Služby zaplatiť Dodávateľovi cenu v rozsahu a za podmienok dohodnutých v tejto Zmluve.
3. Dodávateľ sa zaväzuje na základe písomnej objednávky Objednávateľa poskytnúť mu v dohodnutom čase a v súlade s podmienkami uvedenými v tejto Zmluve Služby v zmysle **Prílohy č. 1** tejto Zmluvy. Dodávateľ sa zaväzuje pre Objednávateľa  poskytovať Služby na Nehnuteľnostiach, ktorých zoznam je uvedený v **Prílohe č. 2** (2a a 2b) tejto Zmluvy a hnuteľných vecí nachádzajúcich sa na a v Nehnuteľnostiach a hnuteľných vecí patriacich k týmto Nehnuteľnostiam.
4. Objednávateľ je oprávnený jednostranne rozšíriť alebo zúžiť Nehnuteľnosti uvedené v **Prílohe č. 2** (2a a 2b) tejto Zmluvy.
5. Zmluvné strany sa dohodli, že táto Zmluva je zmluvou rámcovou a všetky jednotlivé objednávky uzatvorené počas trvania tejto Zmluvy sa spravujú ustanoveniami tejto Zmluvy.
6. Objednávateľ sa touto Zmluvou zaväzuje zaplatiť Dodávateľovi za riadne a včas poskytnuté Služby dohodnutú cenu podľa článku V Zmluvy za podmienok stanovených v tejto Zmluve.
7. Objednávateľ sa zaväzuje poskytnúť Dodávateľovi súčinnosť, ktorá je nevyhnutná pre poskytnutie Služieb, v súlade s prílohami tejto Zmluvy.
8. Dodávateľ sa zaväzuje vykonať činnosti v zmysle tohto článku Zmluvy na základe objednávky v dohodnutom termíne plnenia. Ak Dodávateľ uskutoční tieto činnosti pred dohodnutým termínom plnenia, Objednávateľ sa zaväzuje predmet plnenia prevziať aj v skoršom termíne, bez nárokov na finančné zvýhodnenie Dodávateľa.

Článok III

Realizácia predmetu plnenia

1. Objednávka je vystavená na základe predloženej cenovej kalkulácie predmetu plnenia. Objednávka musí byť úplná. Za úplnú objednávku sa podľa tejto Zmluvy považuje len objednávka čitateľná, s údajmi uvedenými v ods. 2 tohto článku a podpísaná Objednávateľom.
2. Zmluvné strany sa dohodli, že objednávka Objednávateľa v zmysle ods. 1 tohto článku Zmluvy musí obsahovať najmä:
3. názov, sídlo, IČO Objednávateľa,
4. presnú špecifikáciu objednávaného plnenia,
5. miesto plnenia,
6. lehotu/termín, v ktorej má byť plnenie poskytnuté,
7. dátum vystavenia objednávky,
8. cenu.
* prípade, ak objednávka nebude obsahovať vyššie uvedené náležitosti, je Dodávateľ oprávnený objednávku zaslať späť Objednávateľovi na prepracovanie.
1. Pre realizáciu predmetu plnenia tejto Zmluvy boli Zmluvnými stranami dohodnuté nasledovné podmienky:

Jednotkové ceny (práca/služby; tovar) predložené v ponuke Dodávateľa v rámci Verejného obstarávania, uvedené v **Prílohe č. 3** (3a a 3b), ktorá je neoddeliteľnou súčasťou tejto Zmluvy, sú pre vypracovávanie cenových kalkulácií a cenových ponúk ceny maximálne; tzn. že Dodávateľ po oboznámení sa s konkrétnymi podmienkami rozsahu zadania pre vystavenie objednávky, môže v cenovej ponuke kalkulovať len s jednotkovými cenami v zmysle tejto prílohy.

1. V prípade, ak Dodávateľ z akýchkoľvek dôvodov nepotvrdí (neakceptuje) objednávku v lehote do 3 pracovných dní od vystavenia objednávky považuje sa nasledujúci pracovný deň po dni doručenia riadne vystavenej objednávky Dodávateľovi za deň akceptácie.
2. Dodávateľ je povinný uskutočňovať plnenie predmetu, na ktoré sa zaviazal touto Zmluvou s vynaložením odbornej starostlivosti, dodržiavať všeobecne záväzné právne predpisy, technické predpisy, normy, návody výrobcov na obsluhu a údržbu a pod., pričom je povinný konať v súlade s písomnými pokynmi Objednávateľa.
3. Dodávateľ sa zaväzuje na základe objednávky  poskytovať Služby vo vlastnom mene, na vlastnú zodpovednosť, na svoje náklady a na vlastné nebezpečenstvo.
4. V prípade prerušenia realizácie predmetu Zmluvy z dôvodu na strane Objednávateľa si Zmluvné strany dohodnú nový termín dokončenia predmetu objednávky, pričom predĺženie lehoty plnenia bude primerané k dobe, na ktorú bolo potrebné vykonávanie prác prerušiť.
5. Dodávateľ je povinný na výzvu Objednávateľa predložiť Objednávateľovi menný zoznam zamestnancov, zamestnancov Subdodávateľa alebo iných osôb, ktorí budú vykonávať zmluvné plnenie, za účelom vystavenia povolenia na vstup do objektov užívaných Objednávateľom (meno, priezvisko, číslo občianskeho preukazu, dátum vykonávania zmluvného plnenia, EČ a typ motorových vozidiel, ktoré budú používané pri plnení tejto Zmluvy). Dodávateľ je povinný zaviazať a poučiť držiteľov povolenia na vstup o povinnosti dodržiavať pokyny uvedené v „Preukaze povolenia na vstup".
6. Počas realizácie predmetu Zmluvy je Dodávateľ povinný manipulovať s náradím, materiálom a mechanizmami tak, aby nedošlo k poškodeniu Nehnuteľností, jeho okolia, ostatného majetku užívaného Objednávateľom a neohrozil tým zamestnancov Objednávateľa alebo tretie osoby. Zodpovednosť za škodu spôsobenú počas realizácie činností na základe objednávky znáša Dodávateľ v plnom rozsahu.
7. Dodávateľ je počas realizácie predmetu Zmluvy povinný zabezpečiť dodržiavanie a plnenie povinností vyplývajúcich zo všeobecne záväzných právnych predpisov o požiarnej ochrane, predpisov o bezpečnosti a ochrane zdravia pri práci, ako aj iných bezpečnostných právnych predpisov a prevádzkového režimu Objednávateľa.
8. Dodávateľ je povinný bez zbytočného odkladu informovať Objednávateľa o všetkých skutočnostiach, ktoré môžu ovplyvniť vykonávanie predmetu Zmluvy v zmysle objednávky.
9. V prípade ak Dodávateľ nájde prekážky výlučne na strane Objednávateľa, ktoré bránia pokračovaniu vo vykonaní predmetu objednávky dohodnutým spôsobom, je povinný túto skutočnosť bezodkladne oznámiť Objednávateľovi a navrhnúť zmenu vykonania predmetu objednávky. Ak nemá možnosť vykonávať práce, ktoré sú dotknuté prekážkami na strane Objednávateľa, je oprávnený práce na nevyhnutný čas prerušiť. Pokiaľ sa Zmluvné strany nedohodnú na zmene vykonania predmetu objednávky, môže každá z nich od objednávky odstúpiť. Dodávateľ má nárok na zaplatenie ceny za vykonanú časť predmetu objednávky.
10. Objednávateľ je oprávnený kontrolovať vykonávanie predmetu objednávky. Ak Objednávateľ zistí, že Dodávateľ vykonáva predmet objednávky v rozpore s dohodnutými podmienkami, je Objednávateľ oprávnený požadovať, aby Dodávateľ na vlastné náklady odstránil nedostatky vzniknuté chybným plnením a aby plnenie zrealizoval dohodnutým spôsobom. Ak tak Dodávateľ neurobí ani v primeranej dobe, ktorú mu Objednávateľ na odstránenie nedostatkov poskytne, Objednávateľ má právo od objednávky odstúpiť. Škody spôsobené takýmto postupom znáša Dodávateľ.
11. Pri ukončení predmetu objednávky Dodávateľ vyzve Objednávateľa na prevzatie veci, ktorá bola predmetom Služby. Pri odovzdávaní je Dodávateľ povinný odovzdať Objednávateľovi pracovný výkaz, podpísaný oprávnenými zástupcami obidvoch Zmluvných strán, v ktorom musia byť uvedené všetky náležitosti o vykonanej práci, najmä však všetky zjavné nedostatky a chyby, ktoré zistia pri preberacom konaní s uvedením termínu ich odstránenia. Vzor pracovného výkazu tvorí **Prílohu č. 4** tejto Zmluvy.
12. Ak sa Zmluvné strany nedohodnú inak, Dodávateľ je povinný po vykonaní predmetu objednávky mimo priestorov Objednávateľa na vlastné nebezpečenstvo dopraviť predmet plnenia Objednávateľovi do miesta, kde ho predtým prevzal a odovzdať ho Objednávateľovi.
13. Odovzdanie a prevzatie predmetu objednávky podľa tejto Zmluvy sa uskutoční na základe protokolu o odovzdaní a prevzatí (ďalej len „**Protokol o odovzdaní a prevzatí**“).
14. Zmluvné strany sa zaväzujú podpísať Protokol o odovzdaní a prevzatí v štyroch (4) rovnopisoch, z ktorých tri (3) rovnopisy obdrží Objednávateľ a jeden (1) rovnopis obdrží Dodávateľ. Protokol o odovzdaní a prevzatí podpisujú: (i) oprávnená osoba Objednávateľa, (ii) oprávnená osoba Dodávateľa. Protokol o odovzdaní a prevzatí musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela, vyhlásenie, že na danom plnení neviaznu žiadne právne vady a nevysporiadané práva tretích osôb, ako aj prílohy v zmysle tejto Zmluvy.
15. Ak Dodávateľ odovzdáva také plnenia, ktoré vyžadujú osvedčenie kvality, zaväzuje sa priložiť k Protokolu o odovzdaní a prevzatí dokumenty a doklady osvedčujúce ich kvalitu a/alebo kompletnosť (napr.: osvedčenie o akosti a kompletnosti, certifikáty, a pod.), ak takéto dokumenty už neboli súčasťou ponuky predloženej Objednávateľovi.
16. Zmluvné strany sa zaväzujú podpísať Protokol o odovzdaní a prevzatí pre jednotlivé objednávky za podmienky, že bude potvrdené riadne poskytnutie / dodanie príslušného plnenia a jeho úplnosť. Podmienkou podpísania Protokolu o odovzdaní a prevzatí je odstránenie všetkých Vád. Podpis Objednávateľa na Protokole o odovzdaní a prevzatí nemožno nahradiť akýmkoľvek iným spôsobom.
17. Dodávateľ sa zaväzuje odstrániť všetky Vady v dohodnutej lehote. V prípade absencie dohody je Dodávateľ povinný odstrániť Vady do piatich (5) pracovných dní odo dňa doručenia písomnej (postačuje e-mailom) výzvy Objednávateľa na odstránenie Vád. Ak bude Dodávateľ v omeškaní s plnením povinnosti odstrániť zistené Vady, Objednávateľ je oprávnený požadovať od Dodávateľa zmluvnú pokutu podľa článku IX bodu 4. tejto Zmluvy.
18. Dodávateľ je povinný o vykonaní predmetu objednávky vyhotoviť dokumentáciu, viesť zápisy v zmysle platných právnych predpisov, prevádzkových poriadkov alebo návodu výrobcu, ak je to potrebné.
19. Dodávateľ je povinný dohliadať na to, aby doklady a dokumentácia technického, prevádzkového a administratívneho charakteru, ktorá mu bola zverená alebo ktorá vznikla v súvislosti s plnením predmetu tejto Zmluvy (ďalej len „dokumentácia“), bola úplná a platná. V prípade, ak Dodávateľ prevezme od Objednávateľa neúplnú a/alebo neplatnú dokumentáciu, alebo sa táto počas platnosti a účinnosti tejto Zmluvy stane neplatnou, je povinný na to písomne upozorniť Objednávateľa.
20. V prípade mimoriadnej udalosti je Dodávateľ povinný bezodkladne, najneskôr do 10 pracovných dní vyčísliť a zaslať na predpísanom tlačive - Vyčíslenie škody (**Príloha č. 5** zmluvy) príslušnému oddeleniu Objednávateľa presné vyčíslenie škody doložené potrebnými dokladmi preukazujúcimi výšku škody. V prípade, ak z objektívnych dôvodov spočívajúcich najmä v nemožnosti vyčíslenia škody pred doručením dodávateľskej faktúry od tretej osoby podieľajúcej sa na odstraňovaní škody, nie je možné dodržať desaťdňovú lehotu na vyčíslenie škody, oznámi túto skutočnosť príslušnému oddeleniu Objednávateľa a súčasne uvedie predpokladaný termín možného vyčíslenia škody.
21. Na Dodávateľa neprechádza nebezpečenstvo škody na veci, ktorá je predmetom údržby, opravy alebo úpravy, okrem prípadu, že sa práce uskutočňujú mimo priestorov objednávateľa, kedy Dodávateľ znáša nebezpečenstvo náhodnej skazy a náhodného zničenia predmetu plnenia, vrátane akejkoľvek inej škody, ktorá na tomto predmete plnenia vznikne (napr. poškodenie, strata, zničenie, odcudzenie a pod.). Na Dodávateľa neprechádza vlastnícke právo k veci, ktorá je predmetom údržby, opravy alebo úpravy.
22. Vzhľadom na to, že súčasťou plnenia podľa tejto Zmluvy môže byť aj plnenie, ktoré môže napĺňať znaky autorského diela v zmysle Autorského zákona, je k týmto súčastiam plnenia poskytovaná licencia za podmienok dohodnutých ďalej v tomto článku Zmluvy.
23. Objednávateľ je oprávnený všetky súčasti plnenia Dodávateľa považované za autorské dielo v zmysle Autorského zákona (ďalej len „autorské dielo“) používať podľa nižšie uvedených podmienok.
24. Každé autorské dielo vytvorené Dodávateľom a/alebo ktorého vytvorenie zabezpečil Dodávateľ (napríklad prostredníctvom Subdodávateľa) výhradne na základe, resp. za účelom plnenia tejto Zmluvy, resp. vykonania / poskytnutia Služieb, je Objednávateľ oprávnený od okamihu účinnosti poskytnutia licencie k autorskému dielu podľa bodu 28. tohto článku Zmluvy používať toto autorské dielo časovo neobmedzene (po dobu trvania právnej ochrany majetkových práv) k akémukoľvek účelu a v rozsahu, v akom uzná za potrebné, vhodné či primerané. Pre vylúčenie pochybností to znamená, že Objednávateľ je oprávnený používať autorské dielo ako celok i jeho jednotlivé časti v neobmedzenom kvantitatívnom, vecnom a územnom rozsahu, a to všetkými do úvahy prichádzajúcimi spôsobmi, ktorými sú najmä právo autorské dielo akokoľvek spracovať (zmeniť a/alebo upraviť) alebo dať spracovať (zmeniť a/alebo upraviť) tretej osobe, zapracovanie autorského diela do ďalších autorských diel, súborných diel, vyhotovenie neobmedzeného množstva rozmnoženín autorského diela, zverejnenie autorského diela, verejné rozširovanie originálu autorského diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu autorského diela alebo jeho rozmnoženiny nájmom alebo vypožičaním, spracovanie, preklad autorského diela a verejný prenos autorského diela a pod., a to aj prostredníctvom tretích osôb, s časovým rozsahom obmedzeným iba dobou trvania majetkových autorských práv k takémuto autorskému dielu. Objednávateľ je bez potreby akéhokoľvek ďalšieho povolenia Dodávateľa oprávnený udeliť akejkoľvek tretej osobe (najmä inému orgánu verejnej správy) sublicenciu na použitie autorského diela alebo svoje oprávnenie k použitiu autorského diela tretej osobe postúpiť, a to v akomkoľvek rozsahu. Tretia osoba, ktorej bude udelená sublicencia Objednávateľom alebo postúpená licencia od Objednávateľa, je oprávnená udeliť ďalšej osobe sublicenciu (tzv. sub-sublicenciu) alebo licenciu postúpiť v rozsahu a so súhlasom Objednávateľa; uvedené platí aj pre každé ďalšie udelenie sublicencie a postúpenie licencie (tzv. reťazenie sublicencií/postúpení licencie). Licencia zahŕňa aj výslovný súhlas na označenie autorského diela názvom Objednávateľa. Licencia k autorskému dielu je poskytovaná ako výhradná licencia a v neobmedzenom rozsahu. Objednávateľ nie je povinný licenciu využiť.
25. Dodávateľ touto Zmluvou poskytuje Objednávateľovi licenciu k autorským dielam podľa bodov 25 až 41 tohto článku Zmluvy, pričom účinnosť tejto licencie nastáva okamihom akceptácie plnenia podľa tejto Zmluvy, ktoré príslušné autorské dielo obsahuje; do tej doby je Objednávateľ oprávnený autorské dielo použiť v rozsahu a spôsobom nevyhnutným na vykonanie akceptácie príslušného plnenia podľa tejto Zmluvy.
26. Udelenie licencie nemožno zo strany Dodávateľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak.
27. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Dodávateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že je Objednávateľ oprávnený vykonávať majetkové autorské práva k dielu spoluautorov tak, ako by bol ich výhradným vykonávateľom a že Dodávateľ udelil Objednávateľovi súhlas k akejkoľvek zmene alebo inému zásahu do diela spoluautorov. Dodávateľovi nevzniknú v prípade vytvorenia diela spoluautorov žiadne nové nároky na odmenu.
28. Objednávateľ je oprávnený všetky autorské diela, na ktoré sa vzťahuje licencia v zmysle predchádzajúcich ustanovení tohto článku Zmluvy, používať v pôvodnej alebo spracovanej, či inak zmenenej podobe, samostatne alebo v súbore alebo v spojení s inými dielami, či prvkami.
29. Pre zamedzenie pochybností licencia podľa predchádzajúcich bodov tohto článku Zmluvy sa vzťahuje na všetky nové verzie, úpravy a preklady autorského diela, ktoré vzniknú pri plnení tejto Zmluvy, resp. v rámci záručných opráv podľa článku VI tejto Zmluvy.
30. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Dodávateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Dodávateľom Objednávateľovi.
31. Udelenie všetkých práv uvedených v tomto článku Zmluvy nie je možné zo strany Dodávateľa vypovedať a ani od nich odstúpiť a na ich udelenie nemá vplyv ukončenie účinnosti tejto Zmluvy, pokiaľ nastalo po rozhodnom momente pre udelenie takéhoto práva.
32. Dodávateľ vyhlasuje a zodpovedá za to, že bude osobou oprávnenou vykonávať k autorskému dielu podľa tejto Zmluvy majetkové práva autora v zmysle § 90 Autorského zákona, alebo na základe zmluvy s autorom, spoluautorom alebo vykonávateľom autorských majetkových práv k autorskému dielu najmenej v rozsahu potrebnom na udelenie, resp. zabezpečenie poskytnutia licencie podľa tejto Zmluvy.
33. Dodávateľ vyhlasuje a zodpovedá za to, že k autorskému dielu je oprávnený udeliť licenciu v rozsahu podľa tejto Zmluvy, a že mu nie sú známe žiadne práva tretích osôb, ktoré by bránili použitiu autorského diela alebo jeho časti Objednávateľom v zmysle licencie podľa tejto Zmluvy.
34. Dodávateľ je povinný postupovať tak, aby udelenie licencie k autorskému dielu podľa tejto Zmluvy vrátane oprávnenia udeliť sublicenciu a súvisiacich povolení zabezpečil, a to bez ujmy na právach tretích osôb.
35. Odmena za poskytnutie, sprostredkovanie alebo postúpenie licencií k autorským dielam v rozsahu bodov 25 až 41 tohto článku Zmluvy je zahrnutá v cene plnenia. V prípade pochybností o sume zodpovedajúcej cene licencie bude cena licencie výlučne na účely tejto Zmluvy zodpovedať 1 % ceny plnenia.
36. V prípade, že akákoľvek tretia osoba, vrátane zamestnancov Dodávateľa a/alebo Subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Dodávateľa podľa tejto Zmluvy alebo akékoľvek iné nároky vzniknuté porušením jej práv Dodávateľom pri plnení tejto Zmluvy, Dodávateľ sa zaväzuje:
37. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Dodávateľom, Subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Dodávateľom, Subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne parametre, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami; a
38. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
39. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby.
40. Objednávateľ sa však zaväzuje, že o každom nároku vznesenom takou treťou osobou v zmysle bodu 39. tohto článku Zmluvy bude bez zbytočného odkladu informovať Dodávateľa, bude v súvislosti s takým nárokom postupovať podľa primeraných pokynov Dodávateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Dodávateľovi udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Dodávateľ mohol za Objednávateľa účinne takému nároku brániť a s takou treťou osobou rokovať o urovnaní sporu resp. spôsobom vhodným podľa uváženia Dodávateľa postupovať v záujme ochrany práv oboch zmluvných strán.
41. Pre vylúčenie akýchkoľvek pochybností sa Zmluvné strany dohodli, že žiadne z ustanovení bodov 25 až 41 tohto článku tejto Zmluvy nemožno vykladať tak, aby to obmedzovalo použitie plnenia alebo akejkoľvek jeho časti Objednávateľom (vrátane akejkoľvek dokumentácie k plneniu alebo jeho časti), a to akýmkoľvek spôsobom, s výnimkami výslovne uvedenými v tomto článku Zmluvy.
42. Porušenie povinností podľa bodu 5., 6., 8., 9., 10., 11., 15., 21. a/alebo 22. tohto článku Zmluvy sa považuje za podstatné porušenie tejto Zmluvy.

Článok IV
Vyhlásenia, práva a povinnosti Zmluvných strán

1. Dodávateľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce.
2. Dodávateľ vyhlasuje, že disponuje potrebnými osvedčeniami a oprávneniami požadovanými príslušnými orgánmi a v zmysle príslušných právnych predpisov na riadnu a včasnú realizáciu predmetu tejto Zmluvy, vrátane osvedčení a oprávnení podľa vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
3. Dodávateľ vyhlasuje a zaväzuje sa, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora a o zmene a doplnení niektorých zákonov.
4. Dodávateľ vyhlasuje, že sa v plnom rozsahu oboznámil s charakterom a rozsahom činností, ktoré má zabezpečovať na základe tejto Zmluvy, vrátane podkladov, ktoré sú súčasťou Verejného obstarávania, ktoré ustanovujú požiadavky na predmet plnenia tejto Zmluvy.
5. Dodávateľ vyhlasuje, že disponuje nevyhnutnými odbornými znalosťami a kapacitami, ktoré sú k plneniu predmetu tejto Zmluvy potrebné a že bude pri plnení predmetu tejto Zmluvy poskytovať svoje služby s odbornou starostlivosťou, riadne a včas, prostredníctvom odborných pracovníkov kvalifikovaných v zmysle požiadaviek príslušných osobitných právnych predpisov. Pri plnení predmetu tejto Zmluvy je Dodávateľ povinný postupovať v súlade a v lehotách stanovených všeobecne záväznými právnymi predpismi a touto Zmluvou.
6. Dodávateľ je povinný na základe žiadosti Objednávateľa alebo kontrolného orgánu štátnej správy predložiť k nahliadnutiu originály týchto oprávnení a osvedčení.
7. Dodávateľ je povinný počas celej doby platnosti tejto Zmluvy mať uzatvorenú platnú poistnú zmluvu pre prípad spôsobenia škody pri poskytovaní plnenia na základe tejto Zmluvy na poistnú sumu minimálne vo výške 25 000,- EUR. Dodávateľ sa zaväzuje toto poistné krytie udržiavať počas celej doby účinnosti tejto Zmluvy a na výzvu Objednávateľa je povinný túto skutočnosť preukázať. Porušenie záväzku Dodávateľa podľa tohto bodu Zmluvy (napr. zrušenie poistnej zmluvy bez jej nahradenia inou poistnou zmluvou, nepredloženie poistnej zmluvy) znamená podstatné porušenie Zmluvy Dodávateľom a Objednávateľovi vzniká právo odstúpiť od tejto Zmluvy. Kópiu poistnej zmluvy je Dodávateľ povinný doručiť Objednávateľovi pred uzavretím tejto Zmluvy.
8. Dodávateľ je povinný vykonávať činnosti podľa tejto zmluvy výlučne osobami, ktoré majú požadovanú kvalifikáciu, sú odborne a zdravotne spôsobilé, na vykonávanú činnosť sú zaškolené a sú poučené o zásadách bezpečnosti a ochrany zdravia pri práci v zmysle platných všeobecne záväzných právnych predpisov.
9. Dodávateľ odstráni na vlastné náklady odpady, ktoré sú výsledkom jeho činnosti v súlade s platnými právnymi predpismi.

1. V prípade, ak Dodávateľ stratí oprávnenie na poskytovanie ktorejkoľvek zo stavebných prác a služieb, na ktorých plnenie sa touto Zmluvou zaviazal, je povinný to bezodkladne písomne oznámiť Objednávateľovi.
2. V prípade, ak Zmluvné strany budú pri plnení predmetu tejto Zmluvy spracovávať osobné údaje fyzických osôb, sú povinné osobné údaje chrániť a postupovať v zmysle platných právnych predpisov upravujúcich ochranu osobných údajov, najmä sú povinné tieto osobné údaje chrániť pred náhodným, ako aj nezákonným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými neprípustnými formami spracúvania. Na tento účel Zmluvné strany prijmú primerané technické, zmluvné, organizačné a personálne opatrenia zodpovedajúce spôsobu spracúvania.
3. Dodávateľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť poskytovanie stavebných prác a služieb podľa tejto Zmluvy, a že mu bude oznamovať všetky okolnosti, ktoré by mohli ohroziť dohodnutý termín poskytnutia zmluvného plnenia.
4. Dodávateľ je povinný pri vstupe do nehnuteľností vo vlastníctve Objednávateľa rešpektovať jeho pokyny. Porušenie povinností podľa tohto bodu Zmluvy sa považuje za podstatné porušenie tejto Zmluvy.
5. Objednávateľ je povinný s dostatočným predstihom písomne informovať Dodávateľa o svojich vnútorných predpisoch, ktoré majú vplyv na výkon jeho činností podľa tejto Zmluvy, najmä o bezpečnostných predpisoch, ktoré upravujú vstup a pohyb osôb v priestoroch užívaných Objednávateľom, kľúčový režim a pod., ako aj o ďalších vnútorných predpisoch, ktoré je Dodávateľ povinný dodržiavať. Porušenie povinností Dodávateľa podľa tohto bodu Zmluvy sa považuje za podstatné porušenie tejto Zmluvy.
6. Objednávateľ týmto vyhlasuje, že je verejným obstarávateľom vzniknutým v súlade s právnym poriadkom Slovenskej republiky a je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.

Článok V

Cena a platobné podmienky

1. Ak nie je Zmluve ustanovené inak, Objednávateľ je povinný zaplatiť Dodávateľovi za Služby poskytnuté na základe tejto Zmluvy cenu dojednanú v zmysle zákona č. 18/1996 Z. z. o cenách v znení neskorších predpisov. Cena poskytnutých Služieb sa určuje na základe jednotkových cien predložených v ponuke Dodávateľa, uvedených v **Prílohe č. 3** (3a a 3b), ktorá je neoddeliteľnou súčasťou tejto Zmluvy.
2. Jednotlivé ceny za predmet plnenia tejto Zmluvy budú tvorené vypracovaním cenovej kalkulácie použitím jednotkových cien v zmysle **Prílohy č. 3** (3a a 3b) tejto Zmluvy. Pokiaľ objednávka neustanoví inak, považuje sa cena predmetu Zmluvy za cenu maximálnu, zahŕňajúcu všetky náklady Dodávateľa.
3. Cena za Služby predstavuje odplatu za splnenie všetkých zmluvných záväzkov Dodávateľa vyplývajúcich z tejto Zmluvy a zahŕňa všetky náklady a výdavky Dodávateľa (vrátane cestovných a ubytovacích nákladov zamestnancov Dodávateľa alebo iných osôb, ktorých služby využíva pri plnení svojich povinností) na riadne a včasné plnenie záväzkov podľa tejto Zmluvy, ako aj cenu za udelenie licencie podľa bodov 25 až 41 článku III tejto Zmluvy.
4. Maximálny finančný limit na úhradu ceny Služieb podľa tejto Zmluvy je vo výške ......... **EUR** (slovom: .............................. eur) bez DPH (ďalej aj len „**Maximálny finančný limit Zmluvy**“ alebo „**Celkový finančný limit Zmluvy**“).
5. Objednávateľ nie je povinný využiť Služby Dodávateľa v plnom rozsahu finančných limitov uvedených v tomto článku Zmluvy. Pre vylúčenie akýchkoľvek pochybností sa Zmluvné strany dohodli, že nevyčerpanie akéhokoľvek finančného limitu podľa tohto článku Zmluvy nezakladá Dodávateľovi právo uplatňovať si voči Objednávateľovi akékoľvek nároky z dôvodu nevyužitia Služieb Objednávateľom (napr. náhrada škody a pod.) ani právo odstúpiť od tejto Zmluvy. Zmluvné strany berú na vedomie, že je výlučne na vôli Objednávateľa v akom rozsahu využije Služby Dodávateľa podľa tejto Zmluvy.
6. Objednávateľ sa zaväzuje uhradiť cenu za poskytnuté Služby, ku ktorej bude pripočítaná DPH v zmysle platných právnych predpisov.
7. Cena Služieb bude fakturovaná Dodávateľom Objednávateľovi až po poskytnutí príslušných Služieb a ich akceptácii Objednávateľom v súlade so Zmluvou. Dodávateľ je povinný vystaviť faktúru do pätnásť (15) dní od akceptácie poskytnutia Služieb, najneskôr však do piateho (5) pracovného dňa mesiaca nasledujúceho po mesiaci, v ktorom bolo  akceptované poskytnutie Služieb.
8. Faktúry budú vystavené v mene EUR. Splatnosť faktúr bude tridsať (30) dní od ich doručenia. Ak faktúra nebude obsahovať náležitosti stanovené všeobecno-záväznými právnymi predpismi alebo dohodnuté v tejto Zmluve, je Objednávateľ oprávnený ju vrátiť na prepracovanie alebo doplnenie Dodávateľovi v lehote jej splatnosti. Objednávateľ je oprávnený vrátiť Dodávateľovi faktúru tiež v prípade, ak nedôjde k akceptácii Služieb podľa Zmluvy. Vrátením faktúry Dodávateľovi prestáva plynúť jej lehota splatnosti a nová lehota splatnosti faktúry začne plynúť až doručením opravenej alebo doplnenej faktúry. Objednávateľ je povinný uhradiť Dodávateľovi fakturovanú sumu prevodom na bankový účet Dodávateľa uvedený na faktúre. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom pripísania fakturovanej sumy na účet Dodávateľa. Objednávateľ je zároveň oprávnený požadovať doplniť textáciu faktúry s ohľadom na zdroj financovania Služieb v zmysle pokynov poskytovateľa finančných prostriedkov. Toto znenie musí Objednávateľ poskytnúť Dodávateľovi v dostatočnom predstihu, kedy sa predpokladá fakturácia.
9. Zmluvné strany sa vyslovene dohodli, že Dodávateľ nie je oprávnený ďalej poskytovať Objednávateľovi Služby, ak by ďalším poskytovaním Služieb a ich následnou úhradou došlo k prekročeniu Celkového finančného limitu Zmluvy podľa bodu 4. tohto článku Zmluvy.
10. Dodávateľovi nevzniká nárok na odmenu za poskytnuté Služby, ktorá by presiahla Celkový finančný limit Zmluvy podľa bodu 4. tohto článku Zmluvy.
11. Dodávateľ je povinný poskytovať Služby aj v prípade omeškania Objednávateľa so zaplatením ceny Služieb ako aj v prípade vzniku sporu Zmluvných strán ohľadne výšky fakturácie ceny za poskytnuté Služby.

Článok VI

Záruka a odstraňovanie vád počas záručnej doby

1. Na akékoľvek výsledky Služieb vytvorené a/alebo dodané Dodávateľom podľa tejto Zmluvy poskytuje Dodávateľ záruku v trvaní **24 mesiacov** odo dňa akceptácie predmetu plnenia Zmluvy alebo jeho časti, ktorého je výsledok Služby súčasťou; ak je v prípade spotrebného materiálu Dodávateľa alebo tretích strán v záručných podmienkach viažucich sa k príslušnému materiálu stanovená dlhšia záručná doba, platí táto dlhšia záručná doba.. Záruka plynie pre každé čiastkové plnenie v zmysle predchádzajúcej vety samostatne.
2. Dodávateľ zodpovedá za to, že výsledok Služieb je ku dňu jeho akceptácie bez vád, t. j. má funkčné a technické vlastnosti opísané v špecifikácii uvedenej v príslušnej objednávke a/alebo tejto Zmluve, nemá žiadne nedorobky a ani žiadne právne vady, a je plne funkčný a spôsobilý pre jeho využitie na dosiahnutie cieľu, za účelom ktorého bol tento výsledok poskytnutý / dodaný. Dodávateľ zodpovedá za to, že výsledok Služieb zodpovedá technickým normám a všeobecne záväzným právnym predpisom.
3. Dodávateľ zaručuje, že k výsledkom Služieb neexistujú v čase ich odovzdania akékoľvek právne nároky vyplývajúce zo zmlúv s tretími stranami a že tento poskytnutý / dodaný výsledok nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní poskytnutého / dodaného výsledku Služieb.
4. Objednávateľ je oprávnený oznámiť Dodávateľovi Vady podľa tohto článku kedykoľvek do uplynutia záručnej doby podľa článku VI bodu 1. tejto Zmluvy, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o Vady skryté alebo zjavné. Objednávateľ oznamuje Vady prostredníctvom e-mailu a v prípade výpadku/nedostupnosti e-mailu telefonicky alebo iným spôsobom odsúhlaseným Zmluvnými stranami. Objednávateľ je oprávnený požadovať od Dodávateľa bezplatné odstránenie Vady Diela alebo jeho časti, na ktorú sa vzťahuje záruka podľa tejto Zmluvy v dohodnutej lehote. V prípade absencie dohody je Dodávateľ povinný odstrániť Vady do piatich (5) pracovných dní odo dňa doručenia písomnej (postačuje e-mailom) výzvy Objednávateľa na odstránenie Vád.
5. Dodávateľ je povinný reklamovanú vadu bezplatne v stanovenej lehote, počítanej počnúc nahlásením Vady, v súlade s týmto článkom Zmluvy na svoje náklady odstrániť. O odstránení Vady Dodávateľ bezodkladne informuje Objednávateľa.
6. V prípade, ak Dodávateľ reklamované Vady v stanovenej lehote v súlade s týmto článkom Zmluvy neodstráni, je Objednávateľ oprávnený zabezpečiť odstránenie vád sám alebo prostredníctvom tretej osoby na náklady Dodávateľa. Nárok Objednávateľa na zmluvnú pokutu a nárok Objednávateľa na náhradu škody tým nie sú dotknuté.
7. V prípade, ak nedôjde k odstráneniu Vady v stanovenej lehote, takéto konanie Dodávateľa je podstatným porušením tejto Zmluvy.

Článok VII
Zodpovednosť za škodu a náhrada škody

1. Každá zo Zmluvných strán nesie zodpovednosť za spôsobenú škodu porušením všeobecne záväzných platných a účinných právnych predpisov Slovenskej republiky a tejto Zmluvy. V prípade porušenia povinnosti je Dodávateľ povinný nahradiť Objednávateľovi spôsobenú škodu v plnom rozsahu. V prípade porušenia povinnosti je Objednávateľ povinný nahradiť Dodávateľovi výlučne spôsobenú skutočnú škodu, pričom jej výška môže byť maximálne v rozsahu 10 % z Celkového finančného limitu Zmluvy.
2. Dodávateľ zodpovedá za škodu spôsobenú Objednávateľovi jeho zamestnancami a/alebo Subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú Subdodávateľmi tým nie sú dotknuté.
3. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
4. Dodávateľ zodpovedá za škodu spôsobenú porušením jeho povinností, a to aj v prípade, ak škoda vznikla až po skončení platnosti tejto Zmluvy.
5. Na vznik zodpovednosti za spôsobenú škodu nie je nevyhnutné aby bola spôsobená úmyselným konaním Dodávateľa, oprávnenej osoby Dodávateľa alebo inej poverenej osoby, ale postačuje spôsobenie škody z nedbanlivosti.
6. Dodávateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Dodávateľ nezodpovedá ani za škodu, ktorá vznikla v dôsledku chybného zadania zo strany Objednávateľa, ak Dodávateľ bezodkladne upozornil Objednávateľa na chybnosť tohto zadania, navrhol náhradné riešenie a Objednávateľ na pôvodnom zadaní naďalej písomne trval.
7. Ak nevhodné pokyny a/alebo podklady dané Objednávateľom prekážajú v riadnom plnení povinností Dodávateľa podľa tejto Zmluvy, je Dodávateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy s použitím podkladov a pokynov daných mu Objednávateľom.
8. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy a predložiť druhej Zmluvnej strane dôkazy o existencii týchto okolností. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
9. Dodávateľ je oprávnený zabezpečiť plnenie tejto Zmluvy alebo jej častí prostredníctvom Subdodávateľov podľa svojho vlastného výberu a uváženia. Dodávateľ zodpovedá za každé plnenie takéhoto Subdodávateľa v rozsahu, ako keby plnenie poskytoval sám.
10. V prípade okolnosti vylučujúcej zodpovednosť, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala (ide napríklad o prípady vojny, invázie, občianske vojny, povstanie, občianske nepokoje, embargo, zásah štátu či vlády, živelné udalosti, generálne štrajky) Zmluvná strana, ktorá nesplní svoje povinnosti z tejto Zmluvy z dôvodu okolností vylučujúcich zodpovednosť, nebude zodpovedná za škodu. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov.
11. Za okolnosť vylučujúcu zodpovednosť sa však nepovažuje oneskorenie dodávok Subdodávateľov Dodávateľa, omeškanie akýchkoľvek iných zmluvných partnerov Dodávateľa (napr. z dôvodu výpadku výroby, nedostatku energie a pod.) alebo akékoľvek iné nesplnenie povinností zmluvných partnerov Dodávateľa.
12. Pokiaľ okolnosti vylučujúce zodpovednosť trvajú dlhšie ako tridsať (30) dní, Zmluvné strany sa zaväzujú rokovať o dotknutých povinnostiach, najmä predĺžení termínov podľa tejto Zmluvy. Pokiaľ nepríde k dohode, má Objednávateľ právo od tejto Zmluvy odstúpiť.

Článok VIII

Subdodávatelia a register partnerov verejného sektora

1. Dodávateľ je oprávnený zabezpečiť plnenie tejto Zmluvy alebo jej častí prostredníctvom Subdodávateľov podľa svojho vlastného výberu a uváženia. Na poskytovanie plnení podľa tejto Zmluvy Dodávateľom pre Objednávateľa, má Dodávateľ, za podmienok dohodnutých v tejto Zmluve, právo uzatvárať Subdodávateľské zmluvy. Tým nie je dotknutá zodpovednosť Dodávateľa za plnenie Zmluvy v súlade s § 41 ods. 8 ZVO a Dodávateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Dodávateľ zodpovedá za každé plnenie takéhoto Subdodávateľa v rozsahu, ako keby plnenie poskytoval sám.
2. Zoznam Subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za Subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako **Príloha č. 6.**
3. Dodávateľ je povinný písomne oznámiť Objednávateľovi akúkoľvek zmenu údajov o Subdodávateľovi najneskôr do troch (3) pracovných dní po tom, ako sa o takej zmene dozvedel.
4. Dodávateľ je oprávnený zmeniť alebo doplniť Subdodávateľa počas trvania Zmluvy len na základe písomného dodatku k tejto Zmluve podpísaného štatutárnymi zástupcami oboch Zmluvných strán. Nový Subdodávateľ musí spĺňať všetky podmienky na Subdodávateľa v takom rozsahu ako ich spĺňal pôvodný Subdodávateľ. Dodávateľ je povinný **najneskôr tridsať (30) dní pred** dňom, kedy by nový Subdodávateľ mal začať plniť príslušnú časť predmetu plnenia podľa tejto Zmluvy (plánované začatie plnenia subdodávky), predložiť Objednávateľovi návrh na zmenu alebo doplnenie Subdodávateľa, ktorý bude obsahovať údaje o navrhovanom Subdodávateľovi v rozsahu podľa bodu 2. tohto článku Zmluvy, spolu s príslušným odôvodnením takejto zmeny alebo doplnenia, so všetkými relevantnými dokladmi preukazujúcimi splnenie podmienok nového Subdodávateľa v takom rozsahu ako ich spĺňal pôvodný Subdodávateľ, vrátane písomného návrhu znenia príslušného dodatku. Objednávateľ má právo odmietnuť podpísať dodatok a požiadať Dodávateľa o určenie iného Subdodávateľa, ak má na to dôvody (napr. nesplnenie podmienok pre výmenu Subdodávateľa). Nový Subdodávateľ je oprávnený plniť príslušnú časť predmetu plnenia podľa tejto Zmluvy až po tom, čo príslušný dodatok k tejto Zmluve nadobudne účinnosť. Lehota uvedená v tomto bode Zmluvy nemusí byť dodržaná, ak sa v konkrétnom prípade Zmluvné strany dohodnú inak.
5. Porušenie povinnosti vyplývajúcej z bodov 2., 3. a 4. tohto článku Zmluvy sa považuje za podstatné porušenie Zmluvy a Objednávateľ je oprávnený požadovať od Dodávateľa zmluvnú pokutu vo výške **1.000,- EUR** (slovom: tisíc eur)za každé jednotlivé porušenie ktorejkoľvek povinnosti vyplývajúcej z bodov 2., 3. a 4. tohto článku Zmluvy. Porušenie ktorejkoľvek z uvedených povinností je dôvodom, ktorý oprávňuje Objednávateľa na odstúpenie od Zmluvy.
6. Dodávateľ, jeho Subdodávatelia v zmysle § 2 ods. 5 písm. e) ZVO a Subdodávatelia podľa § 2 ods. 1 písm. a) bod 7 Zákona o registri partnerov verejného sektora a o zmene a doplnení niektorých zákonov (ďalej spoločne ako „**Subdodávatelia**“), musia byť zapísaní do registra partnerov verejného sektora, a to počas celej doby trvania ich účasti na plnení tejto Zmluvy. U Subdodávateľov táto povinnosť platí len vtedy, ak Subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy a je dôvodom, ktorý oprávňuje Objednávateľa na odstúpenie od Zmluvy.
7. Dodávateľ je povinný zabezpečiť, aby Subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
8. Dodávateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
9. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Dodávateľa na odplatu za riadne dodané plnenie podľa tejto Zmluvy.
10. Objednávateľ je oprávnený požadovať od Dodávateľa zmluvnú pokutu vo výške **1.000,- EUR** (slovom: tisíc eur) za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora*,* resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Zmluvy v súlade s § 15 ods. 1 Zákona o registri partnerov verejného sektora, resp. podľa § 19 ods. 3 ZVO.
11. Zmena Subdodávateľa nemá žiaden vplyv na plynutie lehôt podľa tejto Zmluvy, resp. na splnenie akýchkoľvek povinností či poskytnutie plnení zo strany Dodávateľa podľa tejto Zmluvy.

Článok IX

Sankcie a zmluvné pokuty

1. Ak bude Dodávateľ v omeškaní s plnením povinnosti poskytnúť Objednávateľovi objednanú Službu, Objednávateľ je oprávnený požadovať od Dodávateľa zmluvnú pokutu vo výške 5 % z ceny za objednanú Službu vrátane DPH (ak v čase vzniku omeškania nie je cena za objednanú Službu známa, Objednávateľ je oprávnený požadovať od Dodávateľa zmluvnú pokutu vo výške 0,05 % z Maximálneho finančného limitu Zmluvy vrátane DPH), a to za každú začatú hodinu omeškania s ich poskytovaním, ak je čas plnenia stanovený v hodinách, alebo za každý začatý deň omeškania s ich poskytovaním, ak je čas plnenia stanovený v dňoch.
2. Ak bude Dodávateľ v omeškaní s plnením povinnosti odstrániť záručnú Vadu poskytnutého plnenia, resp. jeho časti, Objednávateľ je oprávnený požadovať od Dodávateľa zmluvnú pokutu vo výške **100,- EUR** (slovom: jednosto eur) za každý začatý deň omeškania s odstránením Vady .
3. Objednávateľ má voči Dodávateľovi tiež právo na zmluvnú pokutu vo výške:
	* 1. **100,- EUR** (slovom: jednosto eur) v prípade porušenia ktorejkoľvek povinnosti špecifikovanej v bode 18., 37., 38. a/alebo 39. článku III tejto Zmluvy, a to za každé jednotlivé (aj opakované) porušenie povinnosti,
		2. **100,- EUR** (slovom: jednosto eur) v prípade porušenia ktorejkoľvek povinnosti špecifikovanej v bode 2., 3., 5., 6., 7. a/alebo 9. článku IV tejto Zmluvy, a to za každé jednotlivé (aj opakované) porušenie povinnosti,
		3. **100,- EUR** (slovom: jednosto eur) v prípade porušenia ktorejkoľvek povinnosti špecifikovanej v bode 6. článku XIV tejto Zmluvy, a to za každé jednotlivé (aj opakované) porušenie povinnosti.

Zmluvné strany zhodne prehlasujú, že dojednanie zmluvných pokút pre porušenie zmluvných povinností podľa bodu 2. tohto článku Zmluvy považujú za dostatočne určité.

1. Ak bude Dodávateľ v omeškaní s plnením akejkoľvek inej povinnosti vyplývajúcej mu z tejto Zmluvy, na ktorú sa nevzťahuje zmluvná pokuta podľa iných ustanovení tejto Zmluvy (ďalej len ako „**iná povinnosť**“), alebo ak Dodávateľ inú povinnosť poruší, Objednávateľ je oprávnený požadovať od Dodávateľa zmluvnú pokutu vo výške **100,- EUR** (slovom: jednosto eur) za každý začatý deň omeškania s plnením takejto inej povinnosti alebo zmluvnú pokutu vo výške **100,- EUR** (slovom: jednosto eur) za každé jednotlivé (aj opakované) porušenie inej povinnosti. Zmluvné strany zhodne prehlasujú, že dojednanie zmluvnej pokuty podľa predchádzajúcej vety pre porušenie inej povinnosti považujú za dostatočne určité.
2. V prípade omeškania Objednávateľa so splnením peňažného záväzku alebo jeho časti, má Dodávateľ právo v súlade s § 369a Obchodného zákonníka uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z.
3. Objednávateľ je oprávnený požadovať náhradu škody spôsobenú porušením povinností, na ktorú sa vzťahuje zmluvná pokuta, a to v plnom rozsahu.
4. V prípade, ak dôjde k omeškaniu v súlade s bodmi 1. až 3. tohto článku, považuje sa každé takéto konanie za podstatné porušenie tejto Zmluvy, pri ktorom je Objednávateľ oprávnený odstúpiť od tejto Zmluvy.

Článok X

Súčinnosť

1. Účastníci tejto Zmluvy sa zaväzujú, že počas vykonávania / poskytovania Služieb podľa tejto Zmluvy budú navzájom spolupracovať a vyvinú maximálne úsilie a súčinnosť, aby bol predmet tejto Zmluvy zrealizovaný v súlade s touto Zmluvou.
2. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebnú pre riadne plnenie svojich záväzkov vyplývajúcich im z tejto Zmluvy.
3. Súčinnosť Objednávateľa spočíva predovšetkým v poskytnutí potrebných informácií, materiálnych prostriedkov, odovzdaní potrebných údajov a podkladov, ako aj spresnení týchto údajov a podkladov, ktoré sú nevyhnutné pre splnenie povinnosti Dodávateľa riadne a včas dodať predmet plnenia a jeho jednotlivé časti v súlade s touto Zmluvou. Potreba takýchto informácií sa dohodne vopred, prípadne sa preukáže v priebehu plnenia Zmluvy.
4. Objednávateľ sa zaväzuje poskytnúť Dodávateľovi potrebnú súčinnosť pri vykonávaní / poskytovaní Služieb a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Dodávateľa podľa tejto Zmluvy. Súčinnosť Objednávateľa spočíva v nasledovných činnostiach:
	* 1. pokiaľ to nevylučujú všeobecne záväzné právne predpisy alebo iné zmluvné záväzky Objednávateľa, poskytnúť Zhotoviteľovi na jeho žiadosť všetky prípadné relevantné legislatívne, metodické, koncepčné, dokumentačné, normatívne a ďalšie materiály týkajúce sa Diela, ktoré Zhotoviteľ odôvodnene požaduje za účelom riadneho zhotovenia Diela podľa tejto Zmluvy, ak bude Objednávateľ takými informáciami disponovať, avšak len za predpokladu, že Zhotoviteľ nemá k takýmto informáciám a materiálom sám prístup a len v rozsahu, v akom si tento prístup nevie Zhotoviteľ zabezpečiť sám;
		2. poskytnutí inej formy súčinnosti nevyhnutnej pre riadne a včasné plnenie, ktorú je od neho možné spravodlivo s prihliadnutím na všetky okolnosti požadovať a ktorá bude odsúhlasená Zmluvnými stranami.
5. Ak Objednávateľ nestanoví inak, vstup a pohyb zamestnancov Dodávateľa a/alebo Subdodávateľov do priestorov Objednávateľa v súvislosti s plnením tejto Zmluvy je možný iba v sprievode na to určeného zamestnanca Objednávateľa.
6. Dodávateľ sa zaväzuje spolupracovať s Objednávateľom počas vykonávania / poskytovania Služieb a vyvinúť maximálne úsilie a súčinnosť z jeho strany tak, aby boli Služby vykonané / poskytnuté v súlade s touto Zmluvou.
7. V prípade, ak Dodávateľ súčinnosť v zmysle tejto Zmluvy neposkytne, považuje sa to za podstatné porušenie Zmluvy.

Článok XI

Komunikácia Zmluvných strán a doručovanie

1. Zmluvné strany sa zaväzujú, že vzájomná komunikácia a plnenie predmetu tejto Zmluvy bude prebiehať v slovenskom jazyku. Dodávateľ sa zaväzuje, že experti, odborní garanti a ostatní odborníci budú ovládať slovenský jazyk na takej úrovni, aby Dodávateľ riadne poskytoval plnenie v súlade s podmienkami uvedenými v tejto Zmluve.
2. Zmluvné strany sa dohodli, že primárnymi osobami oprávnenými komunikovať vo veciach týkajúcich sa poskytovania Služieb podľa tejto Zmluvy sú:
3. Za Objednávateľa:
	1. Meno a funkcia: ,
	2. Telefonický kontakt:
	3. e-mail: .
4. Za Zhotoviteľa:
	1. Meno a funkcia: ,
	2. Telefonický kontakt:
	3. e-mail: .
5. Písomnosti podľa tejto Zmluvy sa doručujú osobne, poštou, kuriérskou službou alebo prostredníctvom elektronických médií (napr. e-mail). Písomnosti sa doručujú na poslednú odosielateľovi známu adresu prijímateľa. Každá zo Zmluvných strán je povinná informovať druhú Zmluvnú stranu o akejkoľvek zmene adresy alebo kontaktného údaju (telefónne číslo, e-mailová adresa).
6. Písomnosti zasielané poštou sa považujú za doručené, ak sa nepreukáže skorší dátum doručenia, v tretí (3) deň po ich odoslaní na poslednú známu adresu prijímateľa, ak ide o doručovanie v rámci Slovenskej republiky, alebo siedmy (7) deň po ich odoslaní na poslednú známu adresu prijímateľa, ak ide o doručovanie mimo územia SR.
7. Písomnosti doručované kuriérskou službou sa považujú za doručené v piaty (5) deň po ich odovzdaní kuriérskej službe, ak sa nepreukáže skorší termín doručenia.
8. Písomnosti doručované poštou alebo kuriérskou službou sa považujú za doručené aj v prípade, ak adresát odmietne zásielku prevziať.
9. Písomnosti doručované prostredníctvom e-mailu sa považujú za doručené momentom ich odoslania Zmluvnou stranou, ak Zmluvná strana (odosielateľ) nedostala automatickú informáciu o nedoručení elektronickej správy.
10. Za účelom realizácie komunikácie a doručovania sa Zmluvné strany zaväzujú používať kontaktné údaje uvedené v tejto Zmluve alebo oznámené v súlade s touto Zmluvou. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov alebo kontaktných údajov oprávnených osôb druhej Zmluvnej strane. Ak v tejto Zmluve nie je ustanovené inak, zmena je účinná dňom doručenia písomného oznámenia bez potreby uzatvorenia dodatku k tejto Zmluve. Ak nastane zmena v kontaktných údajoch, Zmluvné strany sa zaväzujú zároveň vyhotoviť písomný protokol o uskutočnenej zmene.
11. Zmluvné strany sa dohodli, že bežná písomná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) alebo komunikácia v iných prípadoch vyslovene uvedených v tejto Zmluve môže byť vykonávaná prostredníctvom e-mailu. Komunikácia Zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby.
12. Každá zo strán je oprávnená v odôvodnených prípadoch v súlade s § 18 ZVO písomne navrhnúť zmenu tejto Zmluvy, ktorá spočíva v zmene Služieb alebo ich časti, ich doplnení alebo rozšírení. Ak sa Zmluvné strany dohodnú na takejto zmene, dodacej dobe, cene a ďalších podmienkach, zaväzujú sa uzatvoriť v tomto zmysle dodatok k tejto Zmluve.
13. Ak nie je v tejto Zmluve ustanovené inak (napr. zmena kontaktných údajov), Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán (resp. ich splnomocnenými alebo poverenými zástupcami).

Článok XII

Ochrana zamestnancov Dodávateľa a Subdodávateľov

1. Dodávateľ pri plnení predmetu Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich Subdodávateľov. Dodávateľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, Subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy.
2. Dodávateľ je povinný v súvislosti s plnením predmetu Zmluvy vykonať opatrenia a určiť postupy na zaistenie bezpečnosti svojich zamestnancov a Subdodávateľov, a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Dodávateľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy.
3. V prípade, ak budú miestom plnenia predmetu Zmluvy priestory Objednávateľa, povinnosti vyplývajúce z bodu 2. tohto článku Zmluvy sa primerane uplatnia na Objednávateľa.
4. Dodávateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy, ktoré́ by pri práci mohli ohroziť bezpečnosť alebo zdravie zamestnancov Dodávateľa alebo jeho Subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy.
5. Dodávateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Dodávateľa alebo inej osoby konajúcej v mene Dodávateľa), ktorá sa stala v súvislosti s plnením predmetu Zmluvy a ktorá sa týka ochrany zamestnancov Dodávateľa a jeho Subdodávateľov. Povinnosť Dodávateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy, ale došlo k nej na pracoviskách Objednávateľa.

Článok XIII

Zmeny zmluvy

1. Ak Zmluvné strany v budúcnosti zistia ďalšie typy služieb, ktoré sú nevyhnutné na naplnenie účelu Zmluvy, Zmluvné strany sa zaväzujú zmeniť Zmluvu formou písomného dodatku.
2. Každá zo strán je oprávnená v odôvodnených prípadoch v súlade s § 18 ZVO písomne navrhnúť zmenu tejto Zmluvy, ktorá spočíva v zmene Služieb alebo ich časti, ich doplnení alebo rozšírení. Ak sa Zmluvné strany dohodnú na takejto zmene, dodacej dobe, cene a ďalších podmienkach, zaväzujú sa uzatvoriť v tomto zmysle dodatok k tejto Zmluve.
3. Ak nie je v tejto Zmluve ustanovené inak (napr. zmena kontaktných údajov), Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán (resp. ich splnomocnenými alebo poverenými zástupcami).

Článok XIV

Ochrana dôverných informácii

1. Zmluvné strany sa zaväzujú zachovávať mlčanlivosť o informáciách, ktoré získali v súvislosti s uzavretím alebo plnením tejto Zmluvy (ďalej aj len súhrnne ako „**dôverné informácie**“). Za dôverné informácie sa považujú: (i) informácie o činnosti Zmluvnej strany, jej štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane, (ii) informácia výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej Zmluvnej strane, (iii) informácia poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti Zmluvy a tiež počas jej platnosti a účinnosti, pokiaľ sa týka jej predmetu (iv) informácia, pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo a utajované skutočnosti).
2. Za dôverné informácie sa nepovažujú:
3. táto Zmluva a jej prílohy,
4. informácie, ktoré sa bez porušenia tejto Zmluvy stali verejne známymi,
5. informácie, ktoré je Objednávateľ povinný sprístupniť alebo zverejniť podľa všeobecne záväzného právneho predpisu platného a účinného na území Slovenskej republiky,
6. informácie zákonne získané Zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie,
7. informácie získané na základe postupu nezávislého na tejto Zmluve alebo druhej Zmluvnej strane, pokiaľ je strana, ktorá informácie získala, schopná túto skutočnosť doložiť,
8. informácie nezávisle vyvinuté Zmluvnou stranou.
9. Zmluvné strany sa zaväzujú používať dôverné informácie druhej Zmluvnej strany výlučne na účel, na ktorý im boli poskytnuté a zároveň sa zaväzujú dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe.
10. Povinnosť zachovávať mlčanlivosť o dôverných informáciách sa nevzťahuje na nasledovné prípady:
11. Zmluvnej strane na základe zákona alebo na základe rozhodnutia príslušného orgánu (napr. súdy, prokuratúra a iné) vznikla povinnosť sprístupniť alebo zverejniť dôvernú informáciu druhej Zmluvnej strany alebo jej časť,
12. poskytnutie dôvernej informácie Subdodávateľom, ak sa Subdodávateľ podieľa na plnení predmetu Zmluvy a ak je to potrebné na účely plnenia povinností Dodávateľa podľa tejto Zmluvy; to však len za predpokladu, že Subdodávateľ takúto dôvernú informáciu nevyhnutne potrebuje pre účely plnenia tejto Zmluvy a zároveň ak Dodávateľ zabezpečí, že Subdodávateľ bude viazaný minimálne v rovnakom rozsahu k ochrane dôverných informácií ako sú viazané Zmluvné strany,
13. poskytnutie dôverných informácií odborným poradcom Zmluvných strán (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, a to v súvislosti s poskytovaním ich služieb dotknutej Zmluvnej strane,
14. poskytnutie dôverných informácií Objednávateľom inému subjektu verejnej správy v súvislosti s plnením im zverených úloh a činností.
15. Zmluvné strany sa zaväzujú, že poučia svojich zamestnancov, štatutárne orgány, ich členov a Subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy. V  rozsahu zaisťujúcom splnenie povinnosti mlčanlivosti podľa tohto článku Zmluvy, Dodávateľ uzatvorí s každým Subdodávateľom dohodu o mlčanlivosti, pokiaľ obdobný záväzok nevyplýva pre takého Subdodávateľa zo zákona. Dodávateľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
16. Zmluvné strany sa zaväzujú, že upovedomia druhú Zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli. Porušujúca Zmluvná strana je povinná bezodkladne vykonať opatrenia na zamedzenie porušovania povinnosti mlčanlivosti.
17. Pre vylúčenie pochybností, ustanovenia bodov tohto článku Zmluvy sú účinné bez časového obmedzenia, t. j. aj po ukončení platnosti a účinnosti tejto Zmluvy.
18. Objednávateľ je oprávnený požadovať od Dodávateľa zmluvnú pokutu vo výške 1.000,- EUR (slovom: tisíc eur) za porušenie ktorejkoľvek povinnosti vyplývajúcej Dodávateľovi z tohto článku Zmluvy a za každý jednotlivý prípad porušenia povinnosti aj opakovane. Objednávateľ je zároveň oprávnený odstúpiť od tejto Zmluvy v prípade porušenia povinnosti Dodávateľa vyplývajúcej z tohto článku Zmluvy; takéto porušenie sa považuje za podstatné porušenie Zmluvy.

Článok XV

Ukončenie Zmluvy

1. Táto Zmluva zaniká:
	* 1. uplynutím doby, na ktorú bola uzavretá,
		2. vyčerpaním Celkového finančného limitu Zmluvy v zmysle článku V bodu 4. tejto Zmluvy,
		3. písomnou dohodou Zmluvných strán,
		4. odstúpením Objednávateľa od Zmluvy v prípadoch, ktoré ustanovuje táto Zmluva alebo z dôvodov stanovených v zákone,
		5. výpoveďou zo strany Objednávateľa bez uvedenia dôvodu s 3-mesačnou výpovednou lehotou, pričom výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Dodávateľovi, a uplynie posledným dňom príslušného kalendárneho mesiaca.
2. Pokiaľ bude táto Zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy podstatnú náležitosť dohody o ukončení účinnosti tejto Zmluvy. Ak v dohode nebude uvedené inak, Objednávateľ nadobúda licencie k odovzdaným plneniam v zmysle podmienok podľa bodov 25 až 41 článku III tejto Zmluvy.
3. Odstúpiť od Zmluvy je možné len zo strany Objednávateľa, a to  z dôvodov stanovených v tejto Zmluve alebo v zákone (najmä v zmysle § 19 ods. 3 ZVO alebo § 15 ods. 1 Zákona o registri partnerov verejného sektora) alebo ak bola táto Zmluva uzavretá v rozpore so zákonom (napr. v rozpore s ust. § 11 ods. 1 ZVO).
4. Objednávateľ je oprávnený odstúpiť od tejto Zmluvy pre podstatné porušenie Zmluvy Dodávateľom, za ktoré sa považuje najmä porušenie, ktoré je tak klasifikované v tejto Zmluve.
5. Objednávateľ je oprávnený odstúpiť od tejto Zmluvy aj v nasledovných prípadoch, bez toho, aby Objednávateľovi vznikla z dôvodu odstúpenia povinnosť uhradiť akékoľvek nároky (škoda, sankcie a pod.):
	* 1. kedykoľvek v čase do nadobudnutia účinnosti tejto Zmluvy podľa bodu 1 článku XVI tejto Zmluvy, a to z akéhokoľvek dôvodu alebo aj bez uvedenia dôvodu,
		2. ak v súlade s touto Zmluvou nedošlo ešte k plneniu Služieb Dodávateľom podľa tejto Zmluvy,
		3. ak sa Dodávateľ stane spoločnosťou v kríze v zmysle § 67a Obchodného zákonníka,
		4. vyhlásenie konkurzu na Dodávateľa alebo povolenie reštrukturalizácie Dodávateľa alebo vstup Dodávateľa do likvidácie,
		5. začatie exekučného konania proti Dodávateľovi,
		6. ak vznikne dôvodné podozrenie, že komukoľvek, kto je súčasťou organizácie Objednávateľa alebo akémukoľvek podriadenému, či zástupcovi Objednávateľa, Dodávateľ alebo jeho podriadený alebo zástupca ponúkol alebo dal úplatok; za dôvodné podozrenie pre účely toho ustanovenia Zmluvy sa považuje vznesenie obvinenia za konkrétny skutok, ktorý napĺňa skutkovú podstatu príslušného trestného činu,
		7. Dodávateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy.
6. Pri nepodstatnom porušení tejto Zmluvy Dodávateľom môže Objednávateľ odstúpiť od tejto Zmluvy, ak k odstráneniu porušenia (protiprávneho stavu) nedôjde ani  v dodatočnej primeranej lehote na plnenie, poskytnutej Objednávateľom v písomnom upozornení na porušenie povinnosti a jeho následky, v trvaní najmenej päť (5) dní.
7. Odstúpenie od Zmluvy je účinné dňom doručenia písomného oznámenia Objednávateľa o odstúpení od Zmluvy Dodávateľovi. V odstúpení od Zmluvy musia byť vymedzené dôvody odstúpenia od Zmluvy, ak táto Zmluva alebo zákon neustanovuje inak. Účinky odstúpenia sa riadia príslušnými ustanoveniami Obchodného zákonníka, ak táto Zmluva neustanovuje inak.
8. V prípade odstúpenia od Zmluvy si Zmluvné strany ponechajú plnenia akceptované do momentu odstúpenia od Zmluvy, ktoré boli vykonané v súlade s podmienkami uvedenými v tejto Zmluve a jej prílohách, a úhrady za ne, ak Objednávateľ nerozhodne inak (napr. ak takéto plnenie nemá vzhľadom na svoju povahu pre Objednávateľa hospodársky význam bez zvyšku plnenia). Odstúpením od Zmluvy nie sú dotknuté práva a povinnosti Zmluvných strán ohľadne ponechaných plnení dodaných Dodávateľom, ktoré boli do momentu odstúpenia riadne a včas Dodávateľom poskytnuté a Objednávateľom riadne prevzaté (akceptované), vrátane práv a povinností vyplývajúcich zo záruky poskytnutej podľa článku VI tejto Zmluvy na odovzdané a prevzaté plnenia. Odstúpením od tejto Zmluvy nebude dotknutá ani platnosť licencií udelených touto Zmluvou alebo na jej základe k tým plneniam, ktoré Objednávateľ riadne prevzal a ponechal si po odstúpení od tejto Zmluvy niektorou zo Zmluvných strán.
9. Skončenie tejto Zmluvy sa nedotýka nároku na náhradu škody vzniknutej porušením tejto Zmluvy, nároku na zaplatenie zmluvnej pokuty podľa ustanovení tejto Zmluvy, ktorý vznikol počas účinnosti Zmluvy, a ďalej ustanovení tejto Zmluvy, ktoré vzhľadom na svoju povahu majú trvať aj po ukončení Zmluvy, najmä ustanovenia o povinnosti mlčanlivosti, komunikácii a riešení sporov, poskytnutej záruke.
10. Ohľadom plnení, ktoré neboli riadne ukončené a akceptované ku dňu zániku Zmluvy výpoveďou alebo odstúpením, pripraví Dodávateľ ich inventarizáciu a Objednávateľ bude oprávnený ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.
11. Zmluvné strany sa dohodli, že predtým, ako Objednávateľ využije svoje právo odstúpiť od tejto Zmluvy z akékoľvek dôvodu, požiada štatutárny orgán druhej Zmluvnej strany o písomné vysvetlenie alebo spoločné rokovanie za účelom vzájomného vysvetlenia dôvodov pre odstúpenie; prípadné písomné odstúpenie od Zmluvy zašle najskôr po uplynutí 5 pracovných dní od doručenia takej výzvy. Uvedené neplatí pre odstúpenie od Zmluvy z dôvodov v zmysle článku IX tejto Zmluvy.
12. V prípade zániku Zmluvy alebo jej časti sa Dodávateľ zaväzuje poskytnúť Objednávateľovi maximálnu súčinnosť pri poverení tretej osoby poskytovaním služieb a/alebo plnení, ktoré z časti alebo úplne zodpovedajú plneniu Zmluvy.
13. V prípade zániku Zmluvy je Dodávateľ povinný odovzdať všetky informácie zhromaždené alebo získané počas plnenia Zmluvy Objednávateľovi. Dodávateľ nie je oprávnený informácie podľa predchádzajúcej vety si po zániku Zmluvy ponechať, resp. akokoľvek nimi disponovať.

Článok XVI

Záverečné ustanovenia

1. Táto zmluva nadobúda **platnosť** dňom jej podpisu oboma zmluvnými stranami a **účinnosť** dňom nasledujúcim po dni zverejnenia tejto Zmluvy v Centrálnom registri zmlúv (ďalej len „**register**“). Táto Zmluva je povinne zverejňovanou zmluvou v zmysle § 5a Zákona o slobodnom prístupe k informáciám. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „**register**“). Povinné zverejnenie Zmluvy Objednávateľom nie je porušením povinnosti mlčanlivosti.
2. Zmluva sa uzatvára na dobu určitú, a to **36 mesiacov** odo dňa jej účinnosti.
3. Ak v priebehu zmluvného vzťahu zmení Dodávateľ názov/obchodné meno, prípadne dôjde k jeho rozdeleniu, zlúčeniu, splynutiu alebo úpadku, je povinný o tejto skutočnosti okamžite písomne informovať Objednávateľa, spolu s uvedením, ako prechádzajú práva a záväzky z tejto Zmluvy na jeho právneho nástupcu a aký subjekt je jeho právnym nástupcom.
4. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou, je právo Slovenskej republiky.
5. Zmluvné strany sa dohodli, že Dodávateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky (práva) voči Objednávateľovi vzniknuté na základe alebo súvislosti s touto Zmluvou alebo plnením záväzkov podľa tejto Zmluvy. Právny úkon, na základe ktorého Dodávateľ postúpi svoju pohľadávku voči Objednávateľovi na tretiu osobu alebo zriadi záložné právo na pohľadávku bez predchádzajúceho písomného súhlasu Objednávateľa, je podľa § 39 Občianskeho zákonníka neplatný.
6. V prípade rozporu medzi ustanoveniami tejto Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Zmluvy. V prípade rozporu medzi ustanoveniami tejto Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia tejto Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
7. V prípade, že by sa dostali do rozporu ustanovenie Zmluvy a jej prílohy, ustanovenia Zmluvy majú prednosť pred obsahom príloh. Ak sa úprava v tejto Zmluve nenachádza, platí úprava v prílohách.
8. Zmluvné strany sa dohodli, že pri výklade ustanovení tejto Zmluvy vrátane jej príloh budú prihliadať na obsah vysvetlení a ďalších prípadných doplňujúcich informácií poskytnutých Objednávateľom Dodávateľovi v procese Verejného obstarávania.
9. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom, a v prípade neúspechu sú na prejednanie a rozhodnutie sporov príslušné súdy Slovenskej republiky.
10. Zmluva je vyhotovená v štyroch (4) vyhotoveniach s platnosťou originálu, jedno (1) vyhotovenie pre Dodávateľa a tri (3) vyhotovenia pre Objednávateľa.
11. Ak niektoré ustanovenia tejto Zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Zmluvy.
12. Zmluvné strany zhodne vyhlasujú, že si dôsledne a riadne zmluvu prečítali, porozumeli jej obsahu, táto vyjadruje ich slobodnú a vážnu vôľu, pričom nemajú voči nej výhrady a na dôkaz uvedeného ju podpisujú.
13. Neoddeliteľnou súčasťou tejto Zmluvy sú nasledovné prílohy:
14. **Príloha č. 1: Špecifikácia opráv, údržby a služieb**
15. **Príloha č. 2: Zoznam objektov vo vlastníctve objednávateľa**
16. **Príloha č. 3: Cenová ponuka**
17. **Príloha č. 4: Pracovný výkaz - vzor**
18. **Príloha č. 5: Vyčíslenie škody - vzor**
19. **Príloha č. 6: Zoznam Subdodávateľov**

V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Za Objednávateľa:** | **Za Dodávateľa:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Mestská časť Bratislava–Nové Mesto**Meno:Funkcia: | **Dodávateľ**Meno:Funkcia: |

**Príloha č. 1: Špecifikácie opráv, údržieb a služieb**

Zámočnícke práce

bežné opravy a údržba:

* okien, dverí, opravy samozatváračov, prístreškov, mreží, zábradlí, zábran, oplotení budov, pozemkov, doplnkových konštrukcií, objektových brán
* výroba ostatných kovových konštrukcií, zváračské práce (plynom CO2, el. oblúkové zváranie)
* ostatné súvisiace práce a činnosti na základe požiadaviek objednávateľa

Vodoinštalačné práce

bežné opravy a údržba: .

* vodovodných armatúr, batérií, sifónov, toaliet, pisoárov, vodární, splachovačov, ventilov, dopĺňacích a vypínacích zariadení, umývadiel, vaničiek, sprchovacích boxov, vaní, odpadových a kanalizačných potrubí, objektových kanalizačných prípojok, revíznych a vodomerných šácht, požiarnych vodovodov, tlakových potrubí studenej a teplej vody
* ostatné súvisiace práce a činnosti na potrubných rozvodoch vody a zariadeniach na základe

 požiadaviek objednávateľa

Kúrenárske práce

bežné opravy a údržba:

* vykurovacích zariadení a systémov kotolní, vykurovacích systémov - napríklad údržba horúcovodných a sekundárnych rozvodov, odvzdušňovanie systémov, demontážne a montážne práce na vykurovacích telesách, rozvodoch vykurovania, teplej vody, výmeny ventilov, armatúr, čerpadiel, prietokových zásobníkov, ohrievačov vody, konvektorov, registrov a ostatných vykurovacích zariadení
* ostatné súvisiace práce a činnosti na zariadeniach (napr. zváracie) na základe požiadaviek

 objednávateľa

Plynoinštalačné práce

bežné opravy a údržba:

* plynových potrubí a zariadení, demontážne a montážne práce
* ostatné súvisiace práce a činnosti na základe požiadaviek objednávateľa

Maliarske a natieračské práce

bežné opravy a údržba:

* vápenno cementových povrchov stien a ostatných stavebných konštrukcií
* náterov a malieb oceľových povrchov a materiálov
* povrchov, náterov a malieb ostatných zariadení (okná, dvere, rámy, nábytky, lavičky), vrátane protiplesňových náterov
* fasádnych povrchov budov
* vodorovných značení, parkovacích čiar
* ostatné súvisiace práce a činnosti na základe požiadaviek objednávateľa

Stolárske a sklenárske práce

bežné opravy a údržba:

* okien, dverí, dverných zárubní, obkladov, výplní a ostatných konštrukcií
* kuchynských zostáv v bytových a nebytových priestoroch
* parketových, laminátových povrchov, tvrdých a mäkkých podlahových krytín
* sklených výplní okien, dverí, brán, výkladov a ostatných konštrukcií do oceľových, plastových a drevených rámov
* ostatné súvisiace práce a činnosti na základe požiadaviek objednávateľa

Elektroinštalačné práce

bežné opravy a údržba:

- vnútorných a vonkajších elektrických rozvodov, rozvádzačov

* prvkoch ochrany, istiacich prvkov a zariadení pred nebezpečným dotykovým napätím
* svetelnej, zásuvkovej a ovládacej elektroinštalácie
* elektrických zariadení po odborných prehliadkach a skúškach .
* elektrických vykurovacích telies, konvektorov, ohrievačov vody, zásobníkov
* bleskozvodových zariadení
* ručných elektrických prenosných zariadení a ich súčastí
* ovládacích, zásuvkových, napájacích a silových káblových rozvodov
* svetelných a spínacích káblových rozvodov
* slaboprúdových a signalizačných káblovaní
* čerpadiel, prečerpávacích zariadení vody, splaškovej kanalizácie.
* ostatné súvisiace práce a činnosti (napr. dopĺňanie schém v rozvodniciach a el. rozvádzačoch) na základe požiadaviek objednávateľa

Odborné prehliadky a skúšky elektrických zariadení v zmysle vyhlášky č. 508/2009 Z.z. a platných STN na zariadeniach NN, VN; odborné prehliadky a skúšky bleskozvodových zariadení v zmysle platných STN; odborné skúšky a prehliadky prenosných elektrických zariadení, ručné zariadenia v zmysle STN 331610; preventívne prehliadky ostatných elektrospotrebičov a zariadení - na základe požiadaviek objednávateľa v súlade s platnou legislatívou.

Bežné stavebné opravy a údržba stavebných konštrukcií a zariadení:

* stavebných konštrukcií domov a budov, omietkových povrchov, keramických a ostatných obkladov
* výmuroviek, interiérového a exteriérového muriva, sádrokartonových priečok a konštrukcií,

 podstropných, podhľadových konštrukcií

* podkladových vrstiev, dlažieb a dlaždíc
* podlahovín z PVC
* fasádnych povrchov budov
* prístupových chodníkových a komunikačných plôch prináležiacich k budovám a objektom,
* ostatných komunikácií, vrátane oplotení, obrubníkov, zberačov
* striech, strešných plášťov, klampiarskych konštrukcií a ostatných súvisiacich prvkov na domoch a budovách
* vstupných schodov, nášľapníc a súvisiacich konštrukcií
* ostatné bežné stavebné opravy a údržba zariadení a konštrukčných prvkov nehnuteľností a prípadné sanačné a asanačné práce na objektoch a budovách podľa požiadaviek objednávateľa.

Vypratanie priestorov

* vypratanie a vysťahovanie bytových a nebytových priestorov od nábytkových a ostatných zariadení pri výkone exekučného konania a za účasti exekučného úradníka na základe požiadaviek objednávateľa
* vypratanie a vysťahovanie bytových a nebytových priestorov od nábytkových a ostatných zariadení na základe požiadavky objednávateľa

Ostatné práce

* práce pri sťahovaní a presune materiálov, nábytkov a ostatných zariadení podľa požiadaviek objednávateľa,
* práce pri odstraňovaní akútnych a havarijných stavov pri ohrození zdravia a majetku ako sú napríklad: odstraňovanie následkov po požiaroch v objektoch; odstraňovanie následkov po živelných udalostiach- na základe požiadaviek objednávateľa

**Príloha č. 2: Zoznam objektov vo vlastníctve**  **alebo v správe objednávateľa**

**Príloha č. 3: Cenová ponuka**

|  |  |  |  |  |
| --- | --- | --- | --- | --- |
| **Príloha č. 4 - Pracovný výkaz - VZOR** |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|   |   |   | **Číslo požiadavky** | **Objekt** |
|   |   |   |   |   |   |   |   |   |
|   | **Dátum** |   | **Čas príchodu** | **Čas odchodu** |
|   |   |   |   |   |   |   |   |   |
|   |   |   |   |   |   |   |   |   |
|  |  |  |  |  |  |  |  |  |
| **Práce vykonal**  | **1. Priezvisko/podpis** | **2. Priezvisko/podpis** |
|   |  |   |  |  |  |   |
|   |   |   |   |   |   |   |
|  |  |  |  |  |  |  |  |  |
| **EČV:** |   |   |   |   |  |  |  |  |
|  |  |  |  |  |  |  |  |  |
| **Vykonané práce:** |   |   |   |   |   |   |   |
|   |  |  |  |  |  |  |  |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|  |  |  |  |  |  |  |  |  |
| **Použitý materiál** | **Typ, druh, označenie** | **Počet MJ** |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|  |  |  |  |  |  |  |  |  |
| **Práce sú ukončené:** |  | **áno** |  |  | **nie** |  |
|  |  |  |  |  |  |  |  |  |
| **Celkový počet hodín:** |  | **Počet najazdených kilometrov:** |   |
|  |  |  |  |  |  |  |  |  |
| **Meno zástupcu objednávateľa** | **Dátum** | **Podpis/pečiatka zástupcu objednávateľa** |
|
|   |   |   |   |   |   |   |   |   |
|   |  |  |   |  |   |  |  |   |
|   |  |  |   |  |   |  |  |   |
|   |   |   |   |   |   |   |   |   |
| **Príloha č. 5 - Vyčíslenie škody - VZOR** |  |  |  |
|  |  |  |  |  |  |
|  |  |  |  |  |  |
|  | **Názov tovaru** | **Počet ks** | **Jednotková cena** | **Spolu EUR bez DPH** | **DPH** |
|  **Materiál** |   |   |  |  |  |
|   |   |   |   |   |
|  |   |  |  |  |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|  |  |  |  |  |
|  |   |   |   |   |
|   |   |   |   |   |
| **Materiál spolu** |   |   |   |   |
|  **Doprava** | **Typ motorového vozidla** | **Výkon v km** | **Sadzba na km** | **Spolu EUR bez DPH** | **DPH** |
|  |   |   |   |   |
|  |   |   |   |   |
|   |   |   |   |   |
|   |   |   |   |   |
|   |   |   |   |   |
| **Doprava spolu** |   |   |   |   |
|  **Práca** | **Počet pracovníkov** | **Výkon v hod.** | **Sadzba na hod** | **Spolu EUR bez DPH** | **DPH** |
|   |   |   |   |   |
|   |   |   |   |   |
|   |   |   |   |   |
|  |  |  |  |  |
|   |   |   |   |   |
| **Práca spolu** |   |   |   |   |
|  **Poskytovateľ** | **Meno poskytovateľa** | **Číslo faktúry** | **Spolu EUR bez DPH** | **DPH** |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
| **Dodávateľ spolu** |   |   |   |   |
|  | **Náklady za opravu SPOLU** |  |   |

**Príloha č. 6: Zoznam Subdodávateľov**

|  |  |  |  |  |
| --- | --- | --- | --- | --- |
| **Por. č.** | **Subdodávateľ (obchodné meno, sídlo, IČO)** | **Osoba oprávnená konať za subdodávateľa** | **Stručný opis časti predmetu plnenia zmluvy, ktorý bude predmetom subdodávky** | **% podiel na zákazke** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |